open-index/open-wikipedia-markdown huggingface dataset:
Live Nassau Coliseum '76

***Live Nassau Coliseum '76*** er eit konsertalbum av David Bowie spelt inn 23. mars 1976 under Isolar-turneen for å marknadsføre albumet *[[Station to Station]]*. Innspelinga vart først gjeven ut i september 2010 som ein del av spesial- og luksusutgåvene av *Station to Station*. Albumet vart gjeve ut separat den 10. februar 2017.

To av spora frå denne konserten, «Word on a Wing» og «Stay», var blitt gjevne ut som bonusspor på 1991-utgåva av *Station to Station*. 

## Mottaking

Forfattaren Nicholas Pegg sildra albumet som  «eit glimrande minne av ein av dei beste turneane til Bowie, med høgdepunkt som den majestetiske ‘Word On A Wing’, ein über-kul ‘Waiting For the Man’, og opprørske, spanande utgåver av ‘Stay’ og ‘The Jean Genie’» med «Bowie og det strålande bandet hans frå 1976 i gnistrande form.»

## Innhald

## Medverkande
* David Bowie – vokal
* Carlos Alomar – gitar
* Stacey Heydon – gitar
* George Murray – bass
* Tony Kaye – klaverinstrument
* Dennis Davis – trommer
;Teknisk
* Dave Hewitt – lydteknikar, 1976
* Harry Maslin – produsent, miksing lydteknikar
* Miksa i Sweetersongs East Studios, Santa Monica, California, USA i februar 2009.
* Brian Gardner – mastering
* Andrew Kent – fotografi, 1976
* Scott Minshall – plateomslag

## Salslister

## Kjelder

**Denne artikkelen bygger på «[[:en:Live Nassau Coliseum &#39;76|Live Nassau Coliseum &#39;76]]» frå ,  den 17. august 2021.* 
*** oppgav desse kjeldene:*
AAAAA naturskjønne område i Kina

**AAAAA (5A)** er ei utnemning gjeven til dei viktigaste og best ivaretekne naturskjønne turistmåla i Kina. Det er det høgaste nivået i klassifiseringa brukt av det kinesiske kultur- og turismedepartementet. I 2025 var det 359 attraksjonar som var klassifiserte som 5A.

Opphavet til vurderingssystemet for turistattraksjonar er basert på kriterium som først blei sett opp i 1999 av den nasjonale turismeadministrajsonen i Kina (forgjengaren til det noverande kultur- og reiselivsdepartementet) og revidert i 2004. Kriteria inkluderer kvalitets- og styringsfaktorar som transportsamband, tryggleik, rensemd og liknande, og tar òg omsyn til kor særeige og kjent staden er. Turistattraksjonar blir rangerte etter kriterium på ein skala som opphavleg gjekk frå A til AAAA med AAAAA eller 5A lagt til seinare som den høgaste karakteren. Ei gruppe på 66 turistattraksjonar blei sertifiserte som den første gruppa AAAAA-rangerte turistattraksjonar i 2007. Den første omgangen inkluderte mange av dei mest ikoniske historiske stadene i Kina, som Den forbodne byen og Sommarpalasset. Fleire grupper blei lagt til seinare, inkludert 20 nye 5A-område i februar 2017 Ved sjelnde høve har nokre stader blitt nedgraderte frå den høgaste kategorien på grunn av manglar i turistopplevinga.

## Liste
### Beijing

### Tianjin

## Kjelder

**Denne artikkelen bygger på «[[:en:AAAAA Tourist Attractions of China|AAAAA Tourist Attractions of China]]» frå ,  den 16. august 2021.*

## Bakgrunnsstoff

* Complete list of AAAA tourist attractions (Chinese) at the website of the central government of the People's Republic of China
Hjalmar Johnssen

**Hjalmar Johnssen** () var ein norsk målar og illustratør.

Johnssen var son av hamnefogd Konrad Johnssen og Margrethe Petrea Blankenborg Prydtz Bang, og bror av forfattaren Peter Rosenkrantz Johnsen.
Han var fødd i Stavanger og voks opp i Bergen. Etter å ha fullført latinskulen drog han til sjøs, og blei etterkvart styrmann. I 1875 gjekk han i land og slo seg ned i Christiania, der han var tilsett hjå ein skipsmeklar. Han hadde tileigna seg ein del kunstkunnskapar, og prøvde å livnæra seg som kunstnar  frå 1879. Vinteren 1880 var han elev hjå Johan Jacob Bennetter i Stavanger. Han hadde planlagd å studera hjå marinemålaren Vilhelm Melbye i København, men denne døydde før han kunne gjera det. I staden fekk han ein kort studietur til Paris og nokre månader som elev hjå Frits Thaulow i Kragerø i 1882. Johnssen bidrog til å undermåla fleire av verka til Thaulow, som berømte gatepartiet frå Bjørnborgbakken med ungar på kjelke. Sjølv måla han landskapsmåleri og eit portrett av Frits Thaulow under opphaldet. I seinare år var han fleire somrar ved Fredriksvern (Stavern) og i Skudeneshavn på Karmøy.
Hjalmar Johnssen måla ei rekkje motiv frå skip, hamner og skjergarden. Han verka også som illustratør, mellom anna i *[[Folkebladet]]*.

I 1890-åra var han formann i Bildende kunstneres fagforening.

Han var gift med Lydia Eugenie Olsen (f. 1848).

## Galleri

Hjalmar Johnssen - 'Svanen' Av Sogndal - IMG 9347 (cropped).jpg|*Jekt 'Svanen' af Sogndal* (1883)
Hjalmar Johnsen - Efter regn - NMK.2008.0709 - National Museum of Art, Architecture and Design.jpg|*Etter regn* (1886)
Hjalmar Johnssen - Losbåt I Høy Sjø - IMG 9361 (cropped).jpg|*Losbåt i høy sjø*
Hjalmar Johnssen - "Viking" arrives in Chicago - "Viking"s mottagelse i Chicago 12. juni 1893 - IMG 9293 (cropped).jpg|*"Viking"s mottagelse i Chicago 12. juni 1893* (1898)

## Kjelder
Joe the Lion

«**Joe the Lion**» er ein song skriven av David Bowie i 1977 for albumet *[[“Heroes”]]*. Han vart produsert av Bowie og Tony Visconti med sologitar av Robert Fripp. 

Songen er dels ein hyllest til performancekunstnaren Chris Burden, som var kjend for å krossfeste seg sjølv til ein Volkswagen i 1974 («Nail me to my car and I'll tell you who you are») og for å ha ein assistent skyte seg i armen i eit kunstgalleri i 1971 («Guess you'll buy a gun / You'll buy it secondhand»). «Joe the Lion» vert òg rekna for å gjenspegle kampen til Bowie for å overvinne den kjenslemessige nummenheita som såg ut til å gjennomsyre det førre albumet hans *[[Low]]* («You get up and sleep»).

Bowie øvde inn songen for Isolar II-turneen i 1978, men songen vart ikkje framført på ein Bowie-konsert før i 1983 under Serious Moonlight-turneen og i 1995 på Outside-turneen. Han vart òg vurdert for, men ikkje framført på Glass Spider-turneen turneen.

«Joe the Lion» er av kritikaren Chris O'Leary blitt skildra som «fenomenal» og «ein av dei beste Bowie-songane frå seint i 70-åra».

## Andre utgjevingar
* Songen kom ut som B-side til den amerikanske versjonen av «John, I’m Only Dancing (Again)» i desember 1979.
* Han er komen ut på samlealbumet:
** *[[albumet Golden Years|Golden Years]]* (1983)
** plateboksen *[[plateboksen Sound + Vision|Sound + Vision]]*  (1989)
* Ein remiska versjon der dei forvrengde gitarane og trommene på originalen vart byta ut med lydar som reflekterte produksjonsverdiane frå slutten av 1980-åra. Denne kom ut på Rykodisc-versjonen av *“Heroes”* i 1991.
*Eit ikkje tidlegare utgjeven opptak frå ei øving under ein lydsjekk for Isolar II-turneen kom ut i februar 2020 som ei biletplate i lag med eit konsertopptak av «Alabama Song».
* Momus framførte ein versjon av «Joe the Lion» i 2015 på albumet *[[Turpsycore]]*.

## Konsertopptak
* Eit konsertopptak frå 1995 under Outside-turneen kom ut på konsertalbumet *[[Outside-turneen#Dallas, Texas (Ouvre le Chien (Live Dallas 95))|Ouvre le Chien (Live Dallas 95)]]* (2020).

## Kjelder

**Denne artikkelen bygger på «[[:en:Joe the Lion|Joe the Lion]]» frå ,  den 18. august 2021.* 
*** oppgav desse kjeldene:*

## Bakgrunnsstoff
*
Andy Williams

**Andy Williams** () var ein popsongar frå USA. Williams spelte inn 44 album i løpet av karrieren og var programleiar for The Andy Williams Show frå 1962 til 1971. The Moon River Theatre i Branson i Missouri er oppkalla etter songen han er mest kjend for: «Moon River» av Johnny Mercer og Henry Mancini.

Williams gjekk til topps på hitlista Billboard Hot 100 i USA med singelen Butterfly i 1957. Han fekk òg førsteplassar på Billboards Adult Contemporary chart med singelane «Can't Get Used To Losing You» (1963), «In The Arms Of Love» (1966), «Happy Heart» (1969) og «(Where Do I Begin?) Love Story» (1971).

Andy Williams gav ut ei mengd album frå 1948, då han var med på singelen *Jubilee* til Williams Brothers saman med Kay Thompson. Han spelte inn sitt fyrste soloalbum, *Andy Williams Sings Steve Allen*, åtte år seinare, og blei verande aktiv i musikkindustrien gjennom dei følgjande 56 åra. Han spelte inn 43 studioalbum, og gav i tillegg ut samlealbum og anna.

## Verk
### Studioalbum

* *Andy Williams Sings Steve Allen* (1956)
* *Andy Williams Sings Rodgers and Hammerstein* (1958)
* *Two Time Winners* (1959)
* *To You Sweetheart, Aloha* (1959)
* *Lonely Street* (1959)
* *The Village of St. Bernadette* (1960)
* *Under Paris Skies* (1960)
* *Danny Boy and Other Songs I Love to Sing* (1962)
* *Moon River and Other Great Movie Themes* (1962)
* *Million Seller Songs* (1962)
* *Warm and Willing* (1962)
* *Days of Wine and Roses and Other TV Requests* (1963)
* *The Andy Williams Christmas Album* (1963)
* *The Wonderful World of Andy Williams* (1964)
* *The Academy Award-Winning "Call Me Irresponsible" and Other Hit Songs from the Movies* (1964)
* *The Great Songs from "My Fair Lady" and Other Broadway Hits* (1964)
* *Andy Williams' Dear Heart* (1965)
* *Merry Christmas* (1965)
* *The Shadow of Your Smile* (1966)
* *In the Arms of Love* (1966)
* *Born Free* (1967)
* *Love, Andy* (1967)
* *Honey* (1968)
* *Happy Heart* (1969)
* *Get Together with Andy Williams* (1969)
* *Raindrops Keep Fallin' on My Head* (1970)
* *The Andy Williams Show* (1970)
* *Love Story* (1971)
* *You've Got a Friend* (1971)
* *Love Theme from "The Godfather"* (1972)
* *Alone Again (Naturally)* (1972)
* *Solitaire* (1973)
* *The Way We Were* (1974)
* *Christmas Present* (1974)
* *You Lay So Easy on My Mind* (1974)
* *The Other Side of Me* (1975)
* *Andy* (1976)
* *Let's Love While We Can* (1980)
* *Greatest Love Classics* (1984)
* *Close Enough for Love* (1986)
* *I Still Believe in Santa Claus* (1990)
* *Nashville* (1991)
* *We Need a Little Christmas* (1995)
* *I Don't Remember Ever Growing Up* (2007)

## Filmar

* 1944: *Janie*
* 1944: *Kansas City Kitty*
* 1947: *Ladies' Man*
* 1947: *Something in the Wind*
* 1960: *The Man in the Moon*
* 1964: *I'd Rather Be Rich*
* 1999: *Dorival Caymmi* (dokumentar)
* 2009: *Sebring* (dokumentar)

## Kjelder


**Denne artikkelen bygger på «[[:nb:Andy Williams|Andy Williams]]» frå  og «[[:en:Andy Williams|Andy Williams]]» frå , den 19. august 2021.*  

## Bakgrunnsstoff
*
Nordisk meisterskap i orientering 1980

**Nordisk meisterskap i orientering 1980**, den tolvte i sitt slag, vart avvikla helga 6. og 7. september 1980 ved Borlänge i Sverige.

## Karar
### Klassisk-distanse





### Stafett





## Kvinner
### Klassisk-distanse





### Stafett





## Kjelder
*Drammens Tidende og Buskeruds Blad 8. september 1980
Karlheinz Stockhausen

**Karlheinz Stockhausen** () var ein tysk komponist. Han blir rekna som ein av dei viktigaste komponistane i etterkrigstida på 1900-talet. Han er særleg kjend som ein pioner innan elektronisk musikk, eller *elektronische Musik*, og gav ut over 300 verk. Han var òg aktiv som dirigent. I 1986 fekk han Ernst von Siemens' musikkpris.

## Bakgrunn
Stockhausen studerte musikkteori, musikkpedagogikk og klaver ved Musikhochschule Köln frå 1947 til 1951, og dessutan musikkvitskap, germanistikk og filosofi ved Universität zu Köln. Frå 1950 verka han som komponist. Han blei sterkt påverka av eit verk av Olivier Messiaen, *Mode de valeurs et d’intensités*, som han fekk høyra i 1951. Han fekk ei innføring i dei serielle prinsippa som låg bak komposisjonen av Karel Goeyvaerts, som hadde studert under Messiaen. Året etter drog Stockhausen til Paris for å studera under Messiaen og Darius Milhaud. Her blei han kjend med Pierre Boulez, som også studerte under Messiaen. 

## Virke
Eit av dei viktigaste verka innanfor *electronische Musik* er Stockhausen sin komposisjon Studie I (1954). Her har Stockhausen laga klokke- eller bjølleliknande lydar ved å la kvar lyd bestå av fem sinustonar. Han har rekna ut frekvenstilhøvet mellom kvar sinustone ved å la avstanden vera konstant, n * 25√5 Hz. Deretter blei lydsløyfene med desse sinustonane spelte i eit klangkammer med ei etterklangstid på ca. 10 sek. Sjølve lydsløyfa blei så klipt bort, slik at berre etterklangen blei brukt, i original eller reversert versjon.

*Gesang der Jünglinge* (1955–56) er eit av dei sentrale verka til Stockhausen, og inneheld overgangar mellom elektronisk lyd (elektronisk genererte sinustonar) og stemmelyd (ein gutesopran). Denne blandinga av elektroniske signal og akustiske opptak inneber ei blanding av dei to stilartene *elektronische musik* og ''musique concrète''. Serialismen er  markant i dette stykket og det er serielt strukturert i dei fleste parametrar, som til dømes i tonehøgd og varigheit. Stockhausen var tidleg ute med spatialisering då han urframførte stykket i fem kanalar (men kanoniserte det i fire). Dei elektroniske stykka hans (også versjon med instrumentsspelarar) *Kontakte* er ambient kvadrafonisk lyd, der lydane rører seg omkring i lydpanoramaet og endrar klangfargane sine.

Både innan *elektronische Musik* og *musique concrète* er den metriske takta frå tradisjonell musikk heilt fråverande.
Stockhausen påverka både samtidsmusikk i den klassiske tradisjonen, og populærmusikken i samtida si.

## Kjelder

**Denne artikkelen bygger på «[[:nb:Karlheinz Stockhausen|Karlheinz Stockhausen]]» frå ,  den 19. august 2021.*  
 

## Bakgrunnsstoff
*
Øyvin Thon

**Øyvin Thon** () er ein norsk tidlegare orienteringsløpar frå Drammen. Han vart verdsmeister i 1979 og 1981, dessutan var han med om å vinne fem VM-gull i stafett i rad i tida 1981-89 og fire stafett-gull i nordisk meisterskap perioden 1980-86, også det i rad. Thon, som fyrst vart medlem i IF Sturla og seinare Bækkelaget SK, vart norsk meister på klassisk-distansen i 1980 og på langdistansen i 1981, 1983 og 1986.

## Kjelder
*Store norske leksikon
Anne Berit Eid

**Anne Berit Eid** () er ein norsk tidlegare orienteringsløpar frå Oslo. Ho vart verdsmeister i 1978 og noregsmeister på klassisk-distansen i 1979 og 1980, i 1980 vann ho også langdistansen i noregsmeisterskapen. I 1977 sprang ho ankeretappen for det norske mannskapet som vart nordisk meister i stafett. Eid var medlem i Romerikslaget og seinare Oppsal IF.

## Kjelder
*Anne Berit Eid i Store norske leksikon
Eystein Weltzien

**Eystein Weltzien** () er ein norsk tidlegare orienteringsløpar og langrennar frå Holmestrand. Han vart nordisk meister i orientering 1973, noregsmeister 1974 på klassisk-distansen og 1972, 1974, 1975 på langdistansen. I 1971 vann han stafett-gull ved den nordiske meisterskapen. Langrennaren Weltzien var 1972-76 med om å sikre IL BUL fem strake NM-gull i stafett. 

## Kjelder
*Eystein Weltzien i Store norske leksikon
Sigurd Dæhli

**Sigurd Dæhli** () er ein norsk tidlegare orienteringsløpar frå Løten i Hedmark. Han vart nordisk meister i 1977 og verdsmeister i stafett 1981, under VM 1983 vann han bronsemedaljen.

## Kjelder

*Sigurd Dæhli i Store norske leksikon
Morten Berglia

**Morten Berglia** () er ein norsk tidlegare orienteringsløpar frå Hokksund i Buskerud. Han vart verdsmeister i 1983 og vann også gullmedaljar i stafett med Noregs mannskap i 1983, 1985 og 1987. Elles vart han noregsmeister på klassisk-distansen i 1981 og 1983, samt nordisk meister i stafett 1982, 1984, 1986. Berglia var medlem i Eiker Orienteringslag.

## Kjelder
*Morten Berglia i Store norske leksikon
Sons of the Silent Age

«**Sons of the Silent Age**» er ein song skriven av David Bowie i 1977 for albumet *[[“Heroes”]]*. I følgje Brian Eno var dette den einaste songen på albumet som var komponert før innspelinga kom i gang. Alle dei andre songane vart improviserte fram i Hansa by the Wall studio. Bowie sjølv indikerer at *Sons of the Silent Age* på eit stadium kunne ha blitt tittelen på albumet, i staden for *“Heroes”*.

Biografen David Buckley merka seg «dommedagsaktige saksofon-drivne vers sett upassande ved sidan av cheesy refreng». Teksten er tolka å på ny utforske psykotisk tilbaketrekking, som Bowie hadde utforska på *[[Low]]* («Pacing their rooms just like a cell’s dimensions»), i tillegg til at han refererer til karakterar frå songen «The Supermen» frå 1970 («They never die they just go to sleep one day») på albumet *[[The Man Who Sold the World]]*. Forfattaren Nicholas Pegg spekulerte i om linja «platforms, blank looks, no books» synte til nazi-regimet.

## Andre utgjevingar

* Bowie framførte songen på Glass Spider-turneen i 1987 og opptak finst på albumet og videoen *[[Glass Spider]]*. På denne versjonen av songen er refrenget sungen av sologitaristen i bandet, Peter Frampton
* Songen kom ut i plateboksen *[[plateboksen Sound + Vision|Sound + Vision]]* (1989)

## Andre versjonar

* Philip Glass – *“Heroes” Symphony* (1996)
* Danny Michel – *Loving the Alien: Danny Michel Sings the Songs of David Bowie* (2004)

## Kjelder

**Denne artikkelen bygger på «[[:en:Sons of the Silent Age|Sons of the Silent Age]]» frå ,  den 19. august 2021.* 
*** oppgav desse kjeldene:*

## Bakgrunnsstoff
*
Blackout av David Bowie

«**Blackout**» er ein song skriven og spelt inn av David Bowie i 1977 for albumet *[[“Heroes”]]*. Forfattaren Nicholas Pegg skildra sporet som «typisk for den mørke, spanande lydmessige schizofrenien på *"Heroes"*», medan biografen David Buckley skreiv om «eit akkompagnement på grensa til industriell». Når det gjaldt teksten og emnet sa Bowie sjølv i 1999 at songen «faktisk syner til straumbrot. Eg kan ærleg talt ikkje sei om det var den i New York i 1977, men det er truleg at det biletet låste seg i hovudet mitt.»

## Mottaking
*[[NME]]*-skribentane Roy Carr og Charles Shaar Murray meinte at songen hadde «overtonar av Bowie sin personlege blackout i Berlin (der han kollapsa og vart køyrd til sjukehus),» og nemnde linja «Get me to the doctor» og ein atmosfære av  «desorientering, fragmentering, panikk».

I følgje musikkprofessoren James E. Perrone, var denne «opprivande» songen den minst tilgjengelege på albumet, og var ein forløpar for dei eksperimentelle songane på det neste albumet til Bowie, *[[Lodger]]* (1979). Teksten er vanskeleg å høyre, skriv han, som følgje av etterklangen Bowie og Visconti la til. Nicholas Pegg rekna at linja «Someone's back in town, the chips are down» kan ha synt til kona til Bowie, Angela Bowie, som nettopp hadde kome til Berlin kring denne tida.

Forfattaren Chris O'Leary omtalte «Blackout» som «så ru som *"Heroes"* blir» og «høyrest ut som eit monster». Han trekte òg samanlikningar til tidlegare songar, som «Suffragette City» frå *[[The Rise and Fall of Ziggy Stardust and the Spiders from Mars]]* og «Stay» frå *[[Station to Station]]*.

Oppkuttingsteknikken av teksten på «Blackout» var ein del av utstillinga David Bowie Is i 2013 i Victoria and Albert Museum.

## Konsertversjonar
Ein konsert spelt inn under turneen til Bowie i 1978 kom ut på det andre konsertalbumet hans, *[[Stage av David Bowie|Stage]]*. Denne versjonenk om ut på singel på RCA i Japan i november 1978, med B-sida «Soul Love» frå den same konserten. Eit anna konsertopptak frå 1978 kom ut på albumet *[[Welcome to the Blackout (Live London ’78)|Welcome to the Blackout]]*, gjeve ut i 2018. Bowie sin introduksjon til songen var albumtittelen på dette albumet. 

## Kjelder

**Denne artikkelen bygger på «[[:en:Blackout (David Bowie song)|Blackout (David Bowie song)]]» frå ,  den 19. august 2021.* 
*** oppgav desse kjeldene:*

## Bakgrunnsstoff
*
V-2 Schneider

«**V-2 Schneider**» er ein stort sett instrumental låt skriven av David Bowie i 1977 for albumet *[[“Heroes”]]*. Det var ein hyllest til Florian Schneider, opphavleg medlem i bandet Kraftwerk, som Bowie var inspirert av på den tida. Tittelen syner òg til V-2-raketten, det første ballistiske missilet, som vart utvikla av den tyske hæren under andre verdskrigen. 

Dei einaste orda som vert sungne er tittelen, først forvrengde med phasing. Musikalsk er sporet uvanleg for ein off-beat saksofon av Bowie. Han byrja sin part på feil note, men heldt fram likevel.

«V-2 Schneider» vart mykje spelt som B-sida til «“Heroes”», som kom ut før albumet, men vart ikkje spelt på den påfølgjande turneen i 1978. Den første konsertframføringa kom 20 år seinare.

## Konsertversjonar
Eit konsertopptak frå Paradiso i Amsterdam i juni 1997 kom ut som B-side til singelen «Pallas Athena» i august 1997 under namnet Tao Jones Index. Denne versjonen kom òg ut som bonusspor på *Digibook Expanded Edition* av *[[Earthling]]*.

## Andre utgjevingar
* Han vart først gjeven ut som B-side på «“Heroes”» i september 1977. Han kom òg ut på den tyske og franske versjonen av singelen, og på ein firespors australsk singel med alle dei tre versjonane av «“Heroes”».
* Han kom ut på samleplata *Chameleon* (Australia og New Zealand 1979).
* Songen er nytta i filmen *[[filmen Christiane F. - Wir Kinder vom Bahnhof Zoo|Christiane F.]]* og på filmmusikkalbumet.
* Han vart gjeven ut som biletplate i *RCA Life Time*-serien.
* Han var med på instrumentalalbumet Bowie sete saman kalla *[[All Saints av David Bowie|All Saints]]*.

## Andre versjonar
* Philip Glass – *[[Symphony No. 4 (Glass)|“Heroes” Symphony]]* (1996)
* Mandarins Drum and Bugle Corps – 2000

## Kjelder

**Denne artikkelen bygger på «[[:en:V-2 Schneider|V-2 Schneider]]» frå ,  den 19. august 2021.* 
*** oppgav desse kjeldene:*
Sense of Doubt

«**Sense of Doubt**» er eit instrumentalt stykke skrive av David Bowie i 1977 for albumet *[[“Heroes”]]*. Det var den første av tre instrumentalar på side to av den originale vinylplata som glei over i kvarandre, før «Moss Garden» og «Neuköln».

Verket er omtalt som «storarta» og «grundig fryktinngytande», og er eit av dei mørkare spora på albumet, med eit fallande fire notar langt pianomotiv ved sidan av «ei skummel synthlinje som henta frå ein lydbit frå ein stumfilm frå ekspresjonisttida». Brian Eno sa at dei kontrasterande temaa var resultatet av at han og Bowie kvar følgde eit Oblique Strategies-kort for å rettleie dei i innspelinga. Eno sitt instruerte han til å «gjere alt så likt som mogeleg» og Bowie sitt var å «understreke skilnader».

«Sense of Doubt» vart framført på det italienske TV-programmet *[[L’altra domenica]]* i 1977 og gjennom *“Heroes”*-turneen i 1978.

## Konsertversjonar

* Framføringar frå “Heroes”-turneen i 1978 er komne ut på *[[Stage av David Bowie|Stage]]* (1978) og *[[Welcome to the Blackout (Live London ’78)|Welcome to the Blackout]]* (2018).

## Andre utgjevingar

* Han kom ut som B-sida til singelen «Beauty and the Beast» i januar 1978, ei samansetting som *[[NME]]*-redaktørane Roy Carr og Charles Shaar Murray meinte «må vere moro på jukeboksane på pubane».
* Ei biletplate kom ut i *RCA Life Time*-serien.
* Songen er nytta i *[[filmen Christiane F. – Wir Kinder vom Bahnhof Zoo|Christiane F.]]* og det tilhøyrande albumet. 

## Andre versjonar

* Philip Glass – *“Heroes” Symphony* (1996)
* Steve Adey spelte songen på albumet *Do Me a Kindness* frå 2017.

## Kjelder

**Denne artikkelen bygger på «[[:en:Sense of Doubt|Sense of Doubt]]» frå ,  den 19. august 2021.* 
*** oppgav desse kjeldene:*
Welcome to the Blackout (Live London '78)

***Welcome to the Blackout (Live London '78)*** er eit konsertalbum av den engelske musikaren David Bowie, spelt inn på Isolar II-turneen. Han kom ut i eit avgrensa opplag på vinyl den 21. april 2018 for Record Store Day. Kort tid etter kom albumet ut på CD den 29. juni 2018, i lag med digitale utgjevinga for nedlasting og strøyming.

## Innspeling
Albumet vart spelt inn under Isolar II-turneen i Earls Court i London den 30. juni og 1. juli 1978 av Tony Visconti med eit mobilt opptaksutstyr av RCA. Opptaka vart miksa av Bowie og David Richards i Mountain Studios i Montreux, frå 17. til 22. januar 1979.

Konsertopptak av frå 1. juli av «Be My Wife» og «Sound and Vision» vart tidlegare gjeven ut på det halvoffisielle Mainman-albumet *[[Rarestonebowie]]* i 1995.

Konsertane vart filma av regissøren David Hemmings for ein konsertfilm seinare i 1978. Bowie var ikkje nøgd med filmen, som aldri kom ut, og sa i 2000, «Eg likte rett og slett ikkje måten det var filma på».

## Innhald
Alle songane skrivne av David Bowie, utanom der andre er nemnde.

### Vinylutgåve

### CD-utgåve

## Medverkande
*David Bowie – vokal, chamberlin
*Adrian Belew – sologitar, korvokal
*Carlos Alomar – rytmegitar, korvokal, musikalsk leiar
*George Murray – bassgitar, korvokal
*Dennis Davis – trommer, perkusjon
*Roger Powell – klaverinstrument, Moog Taurus basspedalar, synthesizer, korvokal
*Sean Mayes – piano, ARP String Ensemble, korvokal
*Simon House – elektrisk fiolin
* Produsent: Tony Visconti
* Miksing: David Bowie, David Richards
* Fotografi: Sukita og Chris Walter

**Teknisk**
*Jan Michael Alejandro – bandteknikar
*Vern «Moose» Constan – bandteknikar
*Leroy Kerr – bandteknikar
*Buford Jones – FOH-miksar
*Townsend Wessinger – Showco lydmannskap
*Billy King – Showco lydmannskap
*Russell Davis – Showco lydmannskap
*Randy Marshall – Showco lydmannskap
*Glenn George – Showco lydmannskap

## Salslister

## Kjelder

**Denne artikkelen bygger på «[[:en:Welcome to the Blackout (Live London &#39;78)|Welcome to the Blackout (Live London &#39;78)]]» frå ,  den 19. august 2021.* 
*** oppgav desse kjeldene:*
Nordisk meisterskap i orientering 1982

**Nordisk meisterskap i orientering 1982**, den trettande i sitt slag, vart avvikla helga 18. og 19. september 1982 på Bornholm i Danmark. Då stafetten for kvinner i september vart annullert grunna feil kart til ein norsk løpar, fann stafett-tevlinga stad ved Rønne laurdag 13. november.  

## Karar
### Klassisk-distanse





### Stafett





## Kvinner
### Klassisk-distanse





### Stafett





## Kjelder
**Sportsboken 82-83*. Sportsboken As/Hjemmets bokforlag As. 1982.
*Arbeiderbladet 15. november 1982
Åge Hadler

**Åge Hadler** () er ein norsk samfunnsgeograf og tidlegare orienteringsløpar frå Bergen. Han vart verdsmeister i 1966 og 1972 og nordisk meister i 1969 og 1971. I 1965 og 1971 var han med på dei norske laga som vann stafetten i nordisk meisterskap. Hadler, som vart noregsmeister på klassisk-distansen i 1966, 1967, 1970, 1971, 197, og på langdistansen i 1968, 1969 og 1973, var medlem i Bergens Turnforening til han flytta til Oslo for å studere. Etter den tid representerte han IL i BUL. Han og kona Ingrid Hadler gav i 1970 ut boka *På tvers av stiene*.

Åge Hadler var tilsett i Statens Kartverk frå 1986.

## Kjelder

*Store norske leksikon
*Kunnskapsforlagets idrettsleksikon
Stig Berge

**Stig Berge** () er ein norsk vitskapsmann og tidlegare orienteringsløpar frå Meldal i Sør-Trøndelag. Han vart verdsmeister i orientering i 1970, i same meisterskapen sprang han ein etappe for det norske mannskapet som vann stafett-gullet. Berge vart noregsmeister på klassisk-distansen i 1964 og på langdistansen i 1967, 1970 og 1971. Elles fekk han med seg eit nordisk stafett-gull i 1965.  

Stig Berge utdanna seg til sivilingeniør i teknisk fysikk ved Norges tekniske høgskole i Trondheim. Sidan vart han professor i faget, og arbeidde i fleire år som leiar for Institutt for marin teknikk ved NTH/NTNU.

## Kjelder

*Stig Berge i Store norske leksikon
*Kunnskapsforlagets idrettsleksikon
Torgeir Bjørn

**Torgeir Bjørn** () er ein norsk tidlegare langrennslaupar og seinare sportskommentator, fødd i Alvdal. Han vart norsk meister i 3 x 10 km stafett med Bjerke IL i 1989 og 1990, samt med Nannestad SK i 1993. Individuelt vart han ikkje betre enn nummer 4 i noregsmeisterskap, noko han vart  fem gonngar. Faren, Kristian Bjørn, var og ein merittert skilaupar med mellom anna bronse på 4x10 km stafett i VM på ski i 1950 i Lake Placid.

## Langrennar
Torgeir Bjørn vart norsk juniormeister på 15 km i 1983&nbsp;&ndash; saman med syskjenbarnet Jan Erik Bjørn vart det dobbeltsiger. Torgeir Bjørn var på landslaget i fleire år og gjekk inn til ellevteplass på 50 km fristil i OL i Calgary i 1988. I sin beste sesong, 1990-sesongen, kom han på 16. plass i verdscupen i langrenn.

### Medaljar og besteplasseringar i noregsmeisterskap
*Ski-NM 1986: Nr 4 på 15 km på Vang
*Ski-NM 1987: Nr 12 på 30 km i Steinkjer
*Ski-NM 1988: Nr 6 på 15 km på Vang
*Ski-NM 1989: Nr 4 på 15 km og på 50 km på Geilo. Stafett-gull med Bjerke IL
*Ski-NM 1990: Nr 4 på 15 km på Gjøvik. Stafett-gull med Bjerke IL
*Ski-NM 1991: Nr 4 på 30 km i Misvær
*Ski-NM 1992: Stafett-bronse med Nannestad SK i Molde
*Ski-NM 1993: Stafett-gull med Nannestad SK på Dombås

## Sportskommentator
Frå midten av 1990-talet har Bjørn vore sportskommentator for NRK både på TV og i radio. I hovudsak kommenterer han langrenn, men også skiskyting.

## Langrennstrenar
Etter 10 års samarbeid med trenaren Roger Grubben, innleidde skiskyttaren Ole Einar Bjørndalen i 2010 eit samarbeid med Torgeir Bjørn som hovudtrenar.

## Kjelder

**Denne artikkelen bygger på «[[:nb:Torgeir Bjørn|Torgeir Bjørn]]» frå ,  den 21. august 2021.*
Neuköln

«**Neuköln**» er eit instrumentalt stykke skrive av David Bowie og Brian Eno i 1977 for albumet *[[“Heroes”]]*. Det var det siste av tre instrumentalar på rad på side to av det originale vinylalbumet, etter «Sense of Doubt» og «Moss Garden».

Neukölln (korrekt skrive med to «L»-ar) er ein bydel i Berlin. Bowie budde i Berlin ei stund i 1977, men då i Schöneberg og ikkje i Neukölln. Musikken er tolka som å delvis reflektere rotløysa tyrkiske immigrantar, som utgjorde ein stor del av innbyggjarane i området, kjende på. Edgar Froese, som skipa Tangerine Dream, var òg frå sørlege Neukölln. Froese-albumet *[[Epsilon in Malaysian Pale]]*, hovudsakleg framført på Mellotron (som *Neuköln*), var i følgje Bowie ei stor inspirasjonskjelde og eit «lydspor til livet hans i Berlin».

*[[NME]]*-journalistane Roy Carr og Charles Shaar Murray skildra «Neuköln» som «eit stemningsstykke: den kalde krigen sett gjennom ei boble av blod eller Harry Lime sine siste tankar då han døyr i kloakken i *[[The Third Man]]*. I den siste delen er det berre Bowie som spelar saksofon som «bles ut over ei einsemdshamn, som om han er gått seg vill i tåka.»

Hovudkarakteren Christiane frå filmen Christiane F. - Wir Kinder auf Bahnhof Zoo, med David Bowie sjølv, er òg frå sørlege Neukölln. Bowie produserte lydsporet til Christiane F. som gav filmen ekstra merksemd. 

Dylan Howe spelte stykket for albumet sitt *Subterranean – New Designs on Bowie's Berlin* i 2014, i to delar. Den eine delen vart kalla *Neukölln - Night* og den andre *Neukölln - Day*. 

## Coverversjonar
* Philip Glass – *“Heroes” Symphony* (1996)
* Dylan Howe – *Subterranean – New Designs on Bowie's Berlin* (2014)

## Kjelder

**Denne artikkelen bygger på «[[:en:Neuköln|Neuköln]]» frå ,  den 19. august 2021.* 
*** oppgav desse kjeldene:*
Theodor Søvig

**Theodor Søvig**  () var ein norsk målar frå Fana.

Han studerte ved Tegneskolen i Bergen, der han fekk diplom i 1858. Han lærte målarkunst hjå Frederik Martin Sørvig.
Søvig blei målarmeister i Bergen i 1860, og byrja etterkvart å måla skipsportrett og anna maritim kunst. Søvig måla hovudsakleg oljemåleri. Han stilte ut i Noreg og utlandet, mellom anna i London i 1883. Han døydde i Fana.

Det finst verk av Søvig ved Bergen Sjøfartsmuseum, Historisk museum i Bergen, Norsk Sjøfartsmuseum i Oslo og Sjöhistoriska museet i Sverige.

## Kjelder
VK

**VK** (tidlegare kjent som **VKontakte**, russisk ***Вконтакте***) er eit russisk nettsamfunn som har oppnådd stor popularitet i den russiskspråklege delen av verda. Her kan brukarar registrera seg med namn, bilete, interesser og annan informasjon. Nettstaden blei lansert av Pavel Durov i 2006 og hadde i 2013 over 200 millionar brukarkontoar og eit gjennomsnitt på rundt 45 millionar daglege vitjande.

VK blei raskt populært i den russiskspråklige delen av verda og allereie i 2007 passerte dei ein millionar brukarkontoar. I februar 2013 passerte nettstaden 200 millionar brukarkontoar og hadde eit gjennomsnitt på 45 millionar vitjande. Ahn var i april 2013 det nest meste vitja nettstaden i Russland og låg på 24. plass dei mest vitja nettstadane i verda. VK er av enkelte blitt omtalt som «den russiske varianten av Facebook».

I 2011 flytta nettstaden frå eit russisk til eit internasjonalt domene, og endra samtidig namn frå *VKontakte* til VK.

## Kjelder

**Denne artikkelen bygger på «[[:nb:VK|VK]]» frå ,  den 21. august 2021.*  

## Bakgrunnsstoff

*
Nordisk meisterskap i orientering 1984

**Nordisk meisterskap i orientering 1984**, den fjortande i sitt slag, vart avvikla helga 1. og 2. september 1984 i Bardu og på Bardufoss i Troms. 

## Karar
### Klassisk-distanse





### Stafett





## Kvinner
### Klassisk-distanse





### Stafett





## Kjelder
*Drammens Tidende og Buskeruds Blad 3. september 1984
Nordisk meisterskap i orientering 1986

**Nordisk meisterskap i orientering 1986**, den femtande i sitt slag, vart avvikla helga 30. og 31. august 1986 på Åland. 

## Karar
### Klassisk-distanse





### Stafett





## Kvinner
### Klassisk-distanse





### Stafett





## Kjelder
*Drammens Tidende og Buskeruds Blad 1. september 1986
Nougat

**Nougat** er ein konfekt- og godterimasse som er laga av rista, finhakka nøtter blanda med bruna sukker. Nøttene er vanlegvis mandlar, men ein kan òg bruka kjernar frå valnøtter, hasselnøtter, pistasjnøtter og anna. For å laga brun nougat er sukkerstoffet karamell, for å laga kvit nougat blandar ein nøttene i staden med smelta honning og eggekviter. Nougat kan òg lagast av rista nøtter, melis og sjokolade. Konsistensen varierer frå blaut til hard.

Ordet «nougat» kjem frå fransk *nougat* av gammalprovençalsk *noga*, som tyder 'nøtt'. Ordet er avleidd av det latinske *nux*.

## Sjå òg

* Krokan
* Konfekt
* Nugatti

## Kjelder

**Denne artikkelen bygger på «[[:nb:Nougat|Nougat]]» frå ,  den 22. august 2021.*
Ornament

**Ornament**, **utsmykking** eller **krot** er eit visuelt element innan arkitektur, biletkunst og design. Eit ornament (av latin *ornamentum*, 'utrusting, pryd, smykke') kan stå åleine eller vera del av eit samansett, ofte symmetrisk mønster. Det kan førestilla plantar, dyr og liknande, eller vera abstrakte figurar.

Nokre vanlege ornament kan vera stiliserte figurar, mønster eller teikningar som til dømes kan visa slyngande plantar, fantasidyr og anna, og kan brukast til å utsmykka bygningar, møblar og kunsthandverk. Innan typografien blir det òg brukt ulike former for ornament, til dømes av initialar (dekorerte byrjingsbokstavar), vignettar, røsken (små ornament) og dekorerte linjer. 

Innan modernismen tok ein avstand frå overdriven bruk av ornament etter at Adolf Loos skreiv det kjende manifestet sitt *Ornament og forbrytelse* i 1908.

## Sjå òg
*Dekorasjon
*Ornamentikk
*Rosemåling

## Kjelder

**Denne artikkelen bygger på «[[:da:Ornament|Ornament]]» frå ,  den 22. august 2021.*
Hamun

**Hamun** (persisk هامون‎, *hāmūn*) viser til innlandssjøar eller våtmarker i ørkenen som dannar årstidsavhengige naturlege reservoar i område rundt Helmand-bassenget, i Aust-Iran og Sør-Afghanistan.  Desse områda dannar viktige område for dyreliv i området, både fuglar og landlevande dyr.

Betre kjende hamunar er:

* Hamun-e Helmand eller Hamunsjøen, i Afghanistan og Iran
* Hamun-e Jaz Murian, i Iran
* Hamun-e Mashkel eller Mashkid, på grensa til Baluchistan 
* Hamun-e Puzak, i Afghanistan
* Hamun-e Saberi i Sistan, på grensa mellom Iran og Afghanistan 
* Hamun Zeheh, Goad-i Zereh eller Godzareh-senkinga, i Afghanistan

## Kjelder

**Denne artikkelen bygger på «[[:en:Hamun|Hamun]]» frå ,  den 22. august 2021.*
Dekorasjon

**Dekorasjon** er ulike former for utsmykking eller pynt. Ordet er avleidd frå fransk *décor*, frå latin *decus*, genitiv *decoris*, i tydinga pryd, mønster på glas eller keramikk.

Scenisk dekor blir laga ved hjelp av kulisser, rekvisita, lyd- og lyssetting, det vil seia alt utanom skodespelarar og statistar.

## Sjå òg

* Dekoratør
* Ornament
* Mønster
* Dekorativ kunst
* Dekorasjon kan òg tyda medalje eller orden.

## Kjelder


**Denne artikkelen bygger på «[[:nb:Dekorasjon|Dekorasjon]]» frå ,  den 22. august 2021.*
Herdwick

**Herdwick** er ein sauerase frå Lake District i Nordvest-England. Namnet «herdwick» er avleidd frå norrønt *herdvyck*, som tyder 'sauebeite'. Sjølv om han har låg lammekapasitet og oppfatta ullkvalitet samanlikna med meir utbreidde kommersielle rasar, er herdwicksauen verdsett for den robuste helsa si, evna deira til å leva utelukkande av beite, og tendensen sin til å vera territorielle og ikkje forlata dei vanlege områda sine i det vanskelege høglandet i Lake District. Ein rekner med at opptil 99 % av alle herdwicksauer blir haldne i sentrale og vestlege delar av Lake District.

Ulla til ein herdwick har unike kvalitetar knytt til haldbarheit. Tjukke fibrar av børstehår, som ofte stikk ut frå plagg laga av ulla deira, dannar eit vernande lag i snøstorm. Sannsynlegvis er dette dei same eigenskapane som vernar sauene under liknande forhold. Herdwicksauer har vore kjent for å overleva under eit snødekkke i tre dagar medan dei åt på si eiga ull.

Sauerasen blei sterkt truga av utbrotet av munn- og klauvsjuke i England og Wales i 2001, men overlevde på grunn av eit sterkt ønske om å bevara dette unike dyret som ein avgjerande del av tradisjonelle jordbruket i Lakeland. Det er framleis langt færre av dei enn dei fleste kommersielle rasar, og rasen overlever stort sett med hjelp frå landsbrukssubsidiar.

## Historie
Opphavsordet til namnet på rasen, *herdvyck*, 'sauebeite', er kjend frå dokument frå 1100-talet. Opphavet til sjølve sauen er ukjent, men den vanlegaste teorien er at opphavsdyra til herdwicksau blei innførte av nordbuar som slo seg ned her. Etter denne teorien kom dei til området ein gong mellom 900- og 1000-talet under vikinginvasjonane av Vest-England. Eit stykke lokal folklore hevdar at rasen kom inn frå eit forlist skip frå den spanske armadaen, men det verker som om herdwick allereie var ein viktig sauetype i Lake District ved slutten av 1100-talet.

## Kjelder

**Denne artikkelen bygger på «[[:en:Herdwick|Herdwick]]» frå ,  den 23. august 2021.*  
 
## Bakgrunnsstoff
Peer H. Staff

**Peer Hallvard Staff** () var ein norsk lege og orienteringsløpar frå Oslo. Han vart nordisk meister i orientering i 1965 og noregsmeister i 1963. Han var far til Hanne Staff.

## Orienteringsløp
Staff, som var medlem i Nordstrand IF, vart norsk meister i orientering 1963. Året etter kom han på andreplass etter Stig Berge. Under den nordiske meisterskapen 1965 ved Hokksund sprang han inn til siger framom Berge og ytterlegare tre nordmenn. Dagen etter tok Staff seg av den tredje etappen for det norske mannskapet som vann stafetten.

## Medisin
Staff studerte medisin ved Universitetet i Oslo. Frå 1975 til 2001 arbeidde han ved Ullevål sykehus i 1975-1985, dei siste 16 åra som avdelingsoverlege.

Sidan var han 2001-2008 medisinsk fagsjef i Tryg Forsikring. Staff var ein av grunnleggjarane av Norsk Idrettsmedisinsk Institutt.

## Kjelder
Nordisk meisterskap i orientering 1988

**Nordisk meisterskap i orientering 1988**, den sekstande i sitt slag, vart avvikla helga 3. og 4. september 1988 ved Halmstad i Sverige. 

## Karar
### Klassisk-distanse





### Stafett





## Kvinner
### Klassisk-distanse





### Stafett





## Kjelder
**Sportsboken 88-89*. Sportsboken As/VG. 1988.
National Trust

**National Trust** (fullt namn **The National Trust for Places of Historic Interest or Natural Beauty**, «Den nasjonale stiftinga for stadar av historiske interesse eller naturvenleik») er ein britisk organisasjon som arbeider for å verna naturområde, kulturlandskap og historiske bygningar i England, Wales og Nord-Irland. Skottland har sin eigen organisasjon, National Trust for Scotland.

Organisasjonen er registrert som ei velgjerande stifting, og eig ei rekkje historiske bygningar. Han legg vekt på at desse skal vera tilgjengelege for publikum. I nokre tilfelle bur dei tidlegare eigarane framleis i bygningen, og då prøver ein å finna ordningar for at delar av det skal vera tilgjengeleg. National Trust eig òg store område langs kysten, totalt omkring ein femtedel av kystlinja i England, Wales og Nord-Irland. Gjennom Prosjekt Neptun er det planar om å  kjøpa endå meir av kystlinja for å sikra henne mot utbygging. Fleire stadar har organisasjonen feriehus som blir leigde ut.

National Trust blei oppretta i 1895 av Octavia Hill, sir Robert Hunter og Hardwicke Rawnsley. Verksemda blir for det meste driven gjennom bidrag frå dei over 3 millionar medlemmane. Gjennom lovgjeving har han fått retten til å erklæra eigedomar som uavhendelege, noko som medfører at dei ikkje kan seljast eller pantsetjast mot ønsket til stifinga utan godkjenning frå det britiske parlamentet.

## Kjelder

**Denne artikkelen bygger på «[[:nb:National Trust (Storbritannia)|National Trust (Storbritannia)]]» frå ,  den 23. august 2021.*  
 
## Sjå òg

* National Trust for Scotland
* Cadw
* English Heritage
* Historic Scotland

## Bakgrunnsstoff
*
Kamala Harris

**Kamala Devi Harris** () er ein amerikansk politikar som var visepresident i USA frå 20. januar 2021 til 20. januar 2025, med Joe Biden som president. Harris tilhøyrer Det demokratiske partiet. Ho var senator frå California frå 3. januar 2017 til 18. januar 2021. Harris var preisdentkandidat for Demokratane ved presidentvalet i 2024, der ho tapte mot den republikanske kandidaten Donald Trump.
Near Sawrey og Far Sawrey

**Near Sawrey** og **Far Sawrey** er to nabolandsbyar i Furness i Cumbria nordvest i England. Dei ligg i Claife parish i Lake District, mellom innsjøane  Esthwaite Water og Windermere. Dei ligg omlag 2 miles søraust for den noko større landsbyen Hawkshead. Begge landsbyane ligg langs vegen B5285, som går frå Hawkshead til vestkaien til Windermere Ferry, ei bilferje som går over Windermere  til austsida av landsbyane. Near Sawrey ligg ved breidda av Esthwaite Water, medan Far Sawrey ligg ved breidda av Windermere.

Landsbyane går minst tilbake til 1300-talet, då Near Sawrey er dokumentert som «Sourer» i 1336. Namnet kjem frå norrønt og tyder surt eller gjørmete land. Nament var blitt til «Narr Sawrey» på 1600-talet, noko som tyder på at Far Sawrey må ha eksistert på denne tida. I Near Sawrey ligg ein pub, medan Far Sawrey har soknekyrkja og eit hotell og pub. Ein landsbybutikk inneheldt postkontor fram til rundt 2003 og blei lagt ned rundt 2010.

Staden er kjend for tilknytinga si til Beatrix Potter. Ho vitja fyrst Near Sawrey på sommarferie med foreldra i 1896, og leigde huset Lakeland, som no er eit hotell. Seinare budde på Hill Top Farm i Near Sawrey, som ho kjøpte med inntektene frå *[[The Tale of Peter Rabbit]]* i 1896. Fleire stader i landsbyane blei  nytta i biletbøkene hennar, som *[[The Tale of Tom Kitten]]*, *[[The Fairy Caravan]]*, *[[The Tale of the Pie and the Patty-Pan|The Pie and the Patty Pan]]* og *[[The Tale of Jemima Puddle-Duck]]*. I 1913  flytta ho saman med ektemannen William Heelis til Castle Cottage på andre sida av vegen.

Det går stiar mellom ferja og huset til Beatrix Potter som i stor grad unngår bilvegar.

## Kjelder

**Denne artikkelen bygger på «[[:en:Near and Far Sawrey|Near and Far Sawrey]]» frå ,  den 24. august 2021.*  

## Bakgrunnsstoff

* Near Sawrey at the Cumbria Directory
* Far Sawrey at the Cumbria Directory
* Streaming web cam of Windermere from Far Sawrey slip
Nordisk meisterskap i orientering 1990

**Nordisk meisterskap i orientering 1990**, den syttande i sitt slag, vart avvikla dagane frå 31. august til 2. september 1990 på Fanø i Danmark.

## Karar
### Klassisk-distanse, 17 km





### Stafett





## Kvinner
### Klassisk-distanse, 10,5 km





### Stafett





## Kjelder
*Halden Arbeiderblad 3. september 1990
Hill Top i Cumbria

**Hill Top** er eit hus frå 1600-talet i Near Sawrey nær Hawkshead, i det engelske fylket Cumbria. Det er ein typisk Lakeland-bygning med veggar i ulike steintypar og skifertak. I fleire tiår husa bygningen barnebokforfattaren og illustratøren Beatrix Potter, som testamenterte det til National Trust. Huset er verna som Grade II*. Han er open for allmugen som forfattarheim, innreia slik det var på Potter si tid.

Beatrix Potter kjøpte gardshuset og eigedommen rundt  i 1905 for å bu i det når ho kunne vera vekke frå London og skapa kunst. Ho hadde testamentert huset til National Trust då då ho døydde i 1943. Huset, garden og landsbyane i nærleiken er avbilda i Potter sine bøker *The Tale of the Pie and the Patty-Pan*, *The Tale of Tom Kitten*, *The Tale of Jemima Puddle-Duck* og *The Tale of Samuel Whiskers or The Roly-Poly Pudding*.

Då Potter åtte garden blei han driven av John Cannon. Den venstre vingen blei bygd av Potter for Cannon og familien hans i 1906. *The Tale of Jemima Puddle-Duck* blei dedisert til barna hans, Ralph og Betsy, som opptrer i illustrasjonane saman med mor si.

## Galleri

Pie and the patty-pan.jpg|Illustrasjon frå *The Tale of the Pie and the Patty-Pan* som viser Hill Top
Tale of tom kitten.jpg|Hagen i Hill Top avbilda i *The Tale of Tom Kitten*
Jemima5.jpg|Scene frå Hill Top i *The Tale of Jemima Puddle-Duck*
The Roly-Poly Pudding - Illustration 18.jpg|Komfyren i Hill Top avbilda i *The Tale of Samuel Whiskers or The Roly-Poly Pudding*.
Mr McGregor's garden at Hill Top Farm - geograph.org.uk - 1264402.jpg|«Mr McGregor's garden» gjenskapt på Hill Top farm


## Kjelder

* 
----
**Denne artikkelen bygger på «[[:en:Hill Top, Cumbria|Hill Top, Cumbria]]» frå ,  den 24. august 2021.*  

## Bakgrunnsstoff
*
Lavering

**Lavering** er ein teknikk innan teikne- og målekunst der noko blir skuggelagt eller modellert med pensel og sterkt fortynna blekk, tusj, sepia og liknande. Teikningar med blyant- eller penn kan etterarbeidast med bruk av lavering for å få ein målarisk heilskapsverknad, eller for å aksentuera den plastiske forma. Lavering var særleg utbreidd i kunstepokar som var innstilt på målariske verknader, som i barokken.

## Kjelder


**Denne artikkelen bygger på «[[:nb:Lavering|Lavering]]» frå ,  den 24. august 2021.*
Hawkshead

**Hawkshead** er ein landsby og eit parish i Cumbria i England. Innanfor parish-grensene ligg bygdene Hawkshead Hill i nordvest, og Outgate i nord. I Hawkshead ligg det ein barneskule, men ingen ungdomsskule, og fire pubar.

## Geografi
Hawkshead ligg like nord for Esthwaite Water, i ein dal vest for Windermere og aust for Coniston Water. Han høyrer til regionen Furness, og er dermed historisk sett ein del av grevskapet Lancashire.

## Historie

Hawkshead høyrde opphavleg til munkane ved Furness Abbey. Colthouse i nærleiken har namn etter stallane til klosteret. Hawkshead voks til ein viktig ullmarknad i mellomalderen, og blei seinare til ein marknandsby etter oppløysinga av klostera i England i 1532. Byen fekk sitt fyrste marknads-charter av kong Jakob I i 1608. I 1585 blei Hawkshead Grammar School skipa av erkebiskop Edwin Sandys av York etter å ha fått løyve frå dronning Elizabeth I.

Hawkshead fekk lokal tyding på 1700- og 1800-talet. Diktaren William Wordsworth var elev ved Hawkshead Grammar School. Landsbyen  er skildra i Wordsworth sitt dikt *The Prelude*. Beatrix Potter budde i nærleiken med ektemannen sin William Heelis, ein advokat frå landsbyen.

Med skipinga av Lake District nasjonalpark i 1951 fekk turisme ei større tyding i området, men det blir også drive tradisjonelt landbruk rundt landsbyen. 

Mange av eigedommane i og rundt landsbyen tilhøyrer no verneorganisasjonen National Trust. Namnet på National Trust-eigedommen er *Hawkshead and Claife*.

## Galleri

St_Michael_and_All_Angels_Parish_Church,_Hawkshead.jpg|Hawkshead Parish Church, bygd i 1300 og gjenoppbygd på 1500-talet
St_Michael_and_All_Angels,_Hawkshead_Parish_Church.JPG|St Michael and All Angels', grunnlagd på 1100-talet.
Old Courthouse Hawkshead.JPG|Old Courthouse
Hawkshead Grammar School.JPG|Hawkshead Grammar School
A narrow lane leads off from Flag Street - geograph.org.uk - 2259287.jpg|Smug i Hawkshead
Honey Pot Cottage, Outgate - geograph.org.uk - 938716.jpg|Honey Pot Cottage i Outgate
Hawkshead - panoramio.jpg|Hus i Hawkshead



## Kjelder

**Denne artikkelen bygger på «[[:en:Hawkshead|Hawkshead]]» frå ,  den 23. august 2021.*  
 

## Bakgrunnsstoff
*

* Beatrix Potter Gallery and Hawkshead information at the National Trust
* Hawkshead in an Illustrated guide to the Lake District
* Hawkshead Grammar School Museum
* Photographs of Hawkshead
* The Benefice of Hawkshead with Low Wray and Sawrey and Rusland and Satterthwaite